section_heading: Hard Time
paragraph_text: U veljači 1992. godine odlaze u studio "Best music" i zajedno s tada još nepoznatim producentom Denisom Mujadžićem (kasnije poznat kao Denyken) snimaju dvije pjesme "Ain`t no money" i "She`s got", koje su se kasnije našle na albumu Kiss my ass and go to hell.<ref>Soundguardian.com - Hard Time @ Klub kulture - Objavljeno 17. listopada 2007. god. Ujedno to je bilo Mujadžićev prvo produciranje u 24-kanalnom studiju. U vrijeme dok se album snima iz sastva odlazi Kralja dok na njegovo mjesto dolazi Mario Zidar (kasnije član sastava Film, 3X, Cetinski band, Prljavo Kazalište i drugih). Zbog rata najčešće koncerte održavaju u susjednoj Sloveniji. Tada se odlučuju na snimanje video spota, što u to vrijeme nije bilo uobičajeno, pogotovo ne od jednog rock sastava. Na videu za skladbu "Ain`t no money" kao redatelj i snimatelj debitira njihov dugogodišnji prijatelji i nekadašnji član sastava Teško vrijeme, Zoran Happ, a suradnja nakon toga nastavljena je sve do danas. Spot je često prikazivan na Hrvatskoj i Slovenskoj televiziji, dok je u veljači 1992. godine također prikazan i na prestižnoj MTV-oj emisiji "Headbangers ball" i time postao prvi hrvatski sastav koji se ikada pojavio u toj najpopularnijoj hard & heavy emisiji u Europi.